Eesti üheks  peamiseks eesmärgiks peab olema maailma viie enim demokraatiat, inimõigusi ja vabadusi austava riigi sekka saamine. Inimõiguste ja demokraatia eest seismine on kahesuunaline töö. Üheltpoolt tuleb jõuda selleni, et need väärtused oleksid oma kodupinnal nii formaalselt kui sisuliselt tagatud. Teisalt tuleb kasutada kõiki võimalusi ja vahendeid inimõiguste ja demokraatia toetamiseks kõikjal maailmas. Kahtlemata on väikeriigil võrdlemisi vähe ressursse ja mõjuvõimu. Kuid just seetõttu on rahvusvahelised  organisatsioonid, mille liikmeks olemist me nii oluliseks peame, meie põhiliseks töötandriks.